

KILPAILUKUTSU

28.11.2022

**UUDENMAAN ALUEEN TÄHTICUP 2. VALINTAKILPAILU:**

**TINTIT, MINIT, B-SILMUT 19.1.2023**

Kutsumme Suomen Taitoluisteluliiton alaisten Uudenmaan alueen TähtiCupiin osallistuvien seurojen rekisteröityjä ja kilpailulisenssin tai ‐luvan lunastaneita luistelijoita Tuusulan jäähalliin yksinluistelun kutsukilpailuun torstaina 19.1.2023.

**Aika ja paikka** torstai 19.1.2023

Hyrylä, kunnan jäähalli

Kilpailukuja 7, 04300 Tuusula

**Seurakilpailun kilpailusarjat ja osallistumismaksut**

|  |  |
| --- | --- |
| **Sarja** | **Osallistumismaksu** |
| Tintit | 15 € |
| Minit | 25 € |
| B-silmut | 25 € |

Varaamme oikeuden muutoksiin. Sarja järjestetään, jos sarjaan on ilmoittautunut vähintään kolme luistelijaa.

Laskutamme ilmoittautumismaksun tuomarikululaskun yhteydessä kilpailun jälkeen.

**Aikataulu** Alustavasti kilpailu luistellaan klo 14.00–18.30. Kilpailuun varattava jääaika vahvistuu ilmoittautumisajan päätyttyä. Tarkka aikataulu ilmoitetaan kilpailuvahvistuksessa.

Järjestävä seura varaa oikeuden aikataulumuutoksiin.

**Kilpailusäännöt**  Kilpailussa noudatetaan STLL:n sääntöjä kaudelle 2022–2023.

Kilpailussa ei ole paikalla lääkäriä. Ensiavusta vastaavat sairaanhoitajat tai ensiapukoulutuksen saaneet henkilöt.

**Arviointi** Tinteillä suorituksen arviointi, muilla sarjoilla laajennettu tähtiarviointi.

**Arvioijat**  Ilmoitetaan kilpailuvahvistuksessa.

**Ilmoittautuminen** Ilmoittautuminen avautuu Taikkarissa ([www.taikkari.fi](http://www.taikkari.fi)) torstaina 1.12.2022 klo 9.00 ja päättyy torstaina 29.12.2022 kello 20.00.

Kilpailuun voidaan ilmoittaa tytöt ja pojat. Kilpailussa ei suoriteta karsintaa.

Ilmoittautumalla kilpailuun luistelija huoltajineen hyväksyy sen, että luistelijan nimi ja sarjan mukaiset tulostiedot julkaistaan kilpailuasiakirjoissa (ilmoittautuneet, luistelujärjestys, tulokset jne.) järjestävän seuran verkkosivuilla ja some-kanavissa.

**Vahvistus** Kilpailuvahvistus julkaistaan kilpailusivulla viimeistään 5.1.2023.

**Jälki-ilmoittautuminen**

Tehdään STLL:n sääntökirjan 24 kohdan 15.6 mukaisesti. Jälki-ilmoittautuminen päättyy 3.1.2023 klo 20.00. Jälki-ilmoittautumisen maksu on kaksinkertainen jokaisessa kilpailusarjassa.

**Osallistumisen peruuttaminen**

Tehdään Taikkarissa STLL:n sääntökirjan 24 kohdan 15.7 mukaisesti. Pyydämme ilmoittamaan tiedon peruutuksesta myös osoitteeseen [tl.puheenjohtaja@gmail.com](mailto:tl.puheenjohtaja@gmail.com) .

Kilpailupäivän aikana tulevat peruutukset pyydämme ilmoittamaan WhatsApp -viestillä numeroon 041 449 7981.

**Musiikki** Jokaisen kilpailijan musiikki tulee olla tallennettuna Taikkarissa mp3-tiedostoina torstaina 29.12.2022 klo 20.00 mennessä.

Tiedostot tulee nimetä selkeästi siten, että tiedostosta käy ilmi kilpailijan kilpailusarja ja nimi. Esimerkiksi tintit\_maija\_meikalainen.

Musiikki on oltava kilpailussa mukana myös CD‐levyllä (ei RW).

Mikäli musiikkitiedostoihin tulee muutoksia 29.12.2022 klo 20.00 jälkeen, niistä tulee ilmoittaa [tl.varapuheenjohtaja@gmail.com](mailto:tl.varapuheenjohtaja@gmail.com) .

Järjestävä seura sitoutuu hävittämään tiedostot kilpailun jälkeen.

**Arvonta** Luistelujärjestys arvotaan maanantaina 9.1.2023 klo 17.00 Hyrylän jäähallin kahviossa ja se on nähtävillä kilpailusivulla 10.1.2023 mennessä.

Jako verryttelyryhmiin maanantaina 16.1.2023. Verryttelyryhmät ovat nähtävillä kilpailusivulla 17.1.2023 mennessä.

**Muuta** Kilpailussa on pieni kahvio, jossa maksuvälineenä käy käteinen ja MobilePay.

Noudatamme viranomaisten koronaohjeita ja -määräyksiä, joilla voi olla vaikutuksia kilpailun järjestämiseen. Varaamme oikeuden perua kilpailu tilanteen niin vaatiessa.

**Tiedustelut**  Kilpailunjohtajat

Johanna Turunen

puh. 041 449 7981

(arki-iltaisin)

tl.puheenjohtaja@gmail.com

Sonja Nurkkala

puh. 040 738 9667

(arki-iltaisin)

tl.varapuheenjohtaja@gmail.com

**Kilpailusivut** <https://www.tlry.net/tl-jarjestamat-kilpailut/uudenmaan-alueen-tahticup-2-osakilp/>

TERVETULOA TUUSULAAN!

Tuusulan Luistelijat ry

JAKELU HyTL, JTL, KeLS, LT, MJT, NTL, VTL